《次韵答胡山甫避地述怀时予有绳茅马奥之意》
宋代·舒岳祥

兔迒鹿町便为家，不怕飞腾万仞崖。
此日披榛寻细路，他年买地卜幽斋。
山风索索鸣林箨，野水洄洄汎槮柴。
到此冥心齐物理，藉茅枕石氏无怀。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。